[{"text_idx": "#000001", "text": "20/11/2017 PK Aktivismo, femismo, Movado, pozitiveco"}, {"text_idx": "#000002", "text": "C\u0302i tiu artikolo estas represo de artikolo, kiu estis publikigita en Kontakto 2017:2 \u2013 ni kore rekomendas al vi la tutan numeron, kies c\u0302eftemo estas Genraj perspektivoj: sinidentigo, afekcio kaj feminismo."}, {"text_idx": "#000003", "text": "La esprimo \u201cgenra egaleco\u201d lastatempe furoras, interalie en Esperantujo: g\u0302i aperas ekzemple kiel kongresa temo, TEJO-komisiono, kaj ec\u0302 c\u0302eftemo de Kontakto. Unuflanke mi g\u0302ojas ke finfine vekig\u0302as intereso pri la temo, sed aliflanke maltrankviligas min ke tio tro ofte okazas en maniero kiu estas limigita, trosimpligita, nedau\u0306ripova, kaj de longtempa vidpunkto ec\u0302 eventuale damag\u0302a. En c\u0302i tiu artikolo mi atentigos pri la plej gravaj manieroj per kiuj feminismo estas misinterpretita kaj fus\u0302aplikita, kaj strebos fari sugestojn por plibonigo."}, {"text_idx": "#000008", "text": "Alia defio kiu nuntempe blokas la vojon al egaleco estas la burokratiigo de feminismo. Anstatau\u0306 esti movado por homoj kaj far homoj, multo de la agado okazas nur kadre de neregistaraj organizoj kiuj estas financataj de diversaj institucioj (ekzemple nacis\u0302tataj au\u0306 eu\u0306ropuniaj fondusoj). Sekve, la celoj kaj lojalecoj de la organizoj estas diktataj de la postuloj de tiuj institucioj, kaj ne de la veraj bezonoj de la homoj kiujn ili servu. Povas do okazi ec\u0302 tio ke organizoj elektas fari \u201cegalecan\u201d agadon ne kun la celo alproksimig\u0302i al egaleco, sed por s\u0302ajnigi tion al iu ekstera instanco. Kaj povas esti ke la problemoj pri kiuj la organizo decidas fokusig\u0302i ne estas la problemoj kun kiuj la homoj plej bezonas helpon. Sed ec\u0302 kiam la organizoj havas krom bonaj intencoj ankau\u0306 konscion pri la bezonoj de la homoj, ili ofte ne havas elekton: au\u0306 ili koncentrig\u0302os pri la projektoj por kiuj ekzistas financa kaj institucia subteno, au\u0306 ili ne havos monon kaj povos helpi al neniu. Al aktivuloj en tiu okazo povas s\u0302ajni ke ec\u0302 se ili ne konsentas kun la malpolitikigita, neoliberala maniero en kiu la agado okazas, g\u0302i estas \u201cpli ol nenio\u201d (ekzemple, ili konscias ke certa projekto por c\u0302esi perforton estas alirebla nur al mezklasaj virinoj, sed pli bone helpi nur al mezklasaj virinoj ol al neniuj). Kvankam tio povas s\u0302ajni akceptebla strategio por la momento, de la longtempa vidpunkto g\u0302i fakte kontribuas al la problemo kiun g\u0302i devus kontrau\u0306batali."}]